You Won’t See Me

«You Won't See Me» er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 3. desember 1965 på gruppens sjette Rubber Soul i Storbritannia. 3 dager senere ble den amerikanske utgaven av Rubber Soul utgitt med «You Won't See Me»
inkludert.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201

 Bakgrunn 

Melodimessig var «You Won't See Me» inspirert av «It's the Same Old Song» av The Four Tops.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 144 Ved siden av dette, lekte han rundt to to lyseste strengene på en gitar og fant fram til melodien.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 271

Teksten handler om en mann som sliter med sitt forhold til sin kjæreste. Han prøver å ringe henne, men ikke noe svar. Når de først treffes, er det et tema mannen tar opp, men som damen nekter å lytte til.

McCartney har ikke kommentert denne teksten direkte i noen intervjuer. Men det er nærliggende å tro at den handler om hans daværende kjæresteforhold til Jane Asher. I oktober 1965 slutten hun seg til Bristol Old Vic hvor hun hadde fått rollen i stykket Great Expectations på Royal Theatre i Bristol. Forholdet mellom Asher og McCartney hadde to store problemer. I og med at McCartney var med i verdens mest berømte rockeband, ble det til at hans omgangskrets var musikere og venner som røykte marihuana. McCartney hadde ikke prøvd LSD på dette stadiet, men det hadde hans band-kollegaer George Harrison, John Lennon og Ringo Starr. Asher som ikke rørte narkotika følte seg helt fremmed for denne omgangskretsen. Et annet problem var deres syn på deres roller dersom de skulle gifte seg. På den tiden ville McCartney at Asher skulle bli hjemmeværende med unger mens han var på jobb. Asher ville fortsette sin skuespillerkarriere.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 263/264Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 s. 134The Beatles (2000). The Beatles Anthology. San Francisco: Chronicle Books. ISBN 978-0-8118-2684-6 s. 190

London og Bristol ligger drøye to timer i kjøreavstand fra hverandre.Google Maps – kjøreavstander. Ergo hadde ikke McCartney tid til å ta daglige turer for å treffe Asher. Han hadde massevis av gjøremål i sitt band i og med at de måtte ha spilt inn ferdig et album før julesalget begynte i desember 1965. Dessuten var han en av de mest aktive låtskriverne i gruppen.

 Innspilling 

«You Won't See Me» var en av de siste sangene de jobbet på for albumet Rubber Soul. De spilte inn to tagninger med grunnkomp som besto av trommer, piano, elektrisk gitar. Starr overdubbet ekstra slag på hi-hat, mens muligens Lennon slo sporadisk på en tamburin. McCartney spilte inn sin vokal to ganger (som er i harmoni mens tittelen synges). I andre vers synger Harrison «ooooh-la-la-la.....» i falsett, i tredje vers kommer også Lennon inn og harmoniserer med Harrison. Lennon synger også «no, I wouldn't – no, I wouldn't» på slutten av mellomversene.Lewisohn, Mark (1988). The Beatles Recording Sessions s. 68 I siste verset høres også et orgel som ble spilt av Mal Evans.Rubber Soul – informasjon bak på omslaget.

 Musikere og instrumenter 

Paul McCartney: bass, piano, vokal
John Lennon: tamburin, kor
George Harrison: elektrisk gitar, kor
Ringo Starr: trommer, ekstra hi-hat slag.
Mal Evans: Orgel

The Beatles spilte aldri «You Won't See Me» i offentlig konsert virksomhet, men McCartney konsertdebuterte med den 25. mai 2004 i Gijon, Spania. Han spilte den også 14. juni 2004 på Valle Hovin stadion i Oslo.Informasjon fra Paul McCartneys offisielle webside.

 Annet 

Fra før hadde «Ticket to Ride» vært den lengste av gruppens innspillinger me 3:08. «You Won't See Me» varer 3:19 og hadde tidsrekorden fram til «Strawberry Fields Forever» kom ut på singel i 1967. Den varer 4:06.
Sangen har ikke blitt utgitt på noen av McCartneys konsertalbum..

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1965
Kategori:Britiske sanger